Dağlar (Eşidin, dərdimi sizə söyləyim) (Aşıq Musa)
Eşidin, dərdimi sizə söyləyim,
Düşmüşəm  Vətəndən aralı, dağlar!
Aynım açılmadı, üzüm gülmədi,
Bu qürbət ellərə varalı, dağlar!

Yay fəslində ellər sizdə yaylayır,
Bənövşəni dərib dəstə bağlayır.
Ovçu gəlib bərəlgəsin ovlayır,
Dolanıb axtarır maralı, dağlar!

Musa deyər, lalələrin açılsın,
Süsən sünbül buxağına saçılsın.
Car olsun çeşmələr, suyun içilsin,
Ötüşən kəklikli, sonalı dağlar!

Qoşmalar